ಅಭಿಮಾನಿಗಳನ್ನು ಇಟಲಿಗೆ ಕರೆದೊಯ್ದ ರಶ್ಮಿಕಾ ಸ್ಯಾಂಡಲ್ವುಡ್ ಸಾನ್ವಿ ರಶ್ಮಿಕಾ ಮಂದಣ್ಣ ಅಭಿನಯಿಸಿದ ಚಿತ್ರಗಳೆಲ್ಲವೂ ಸೂಪರ್ ಹಿಟ್. ಕಿರಿಕ್ ಪಾರ್ಟಿ ಮೂಲಕ ಸಿನಿರಂಗ ಪ್ರವೇಶಿಸಿದ ರಶ್ಮಿಕಾ ಮಂದಣ್ಣ ಆ ಬಳಿಕ ಟಾಲಿವುಡ್ನತ್ತ ಮುಖ ಮಾಡಿದ್ದರು. ಚಲೋ, ಗೀತಾ ಗೋವಿಂದಂ, ಚಿತ್ರಗಳು ಹಿಟ್ ಲಿಸ್ಟ್ಗೆ ಸೇರುತ್ತಿದ್ದಂತೆ ಟಾಲಿವುಡ್ನಲ್ಲಿ ರಶ್ಮಿಕಾ ಬಹು ಬೇಡಿಕೆಯ ನಟಿಯಾದರು ರಶ್ಮಿಕಾ. ತೆಲುಗಿನ ಸೂಪರ್ ಸ್ಟಾರ್ ಚಿತ್ರಗಳಿಗೆ ಆಫರ್ಗಳು ಬರಲಾರಂಭಿಸಿತು. ಇತ್ತ ಕನ್ನಡದಲ್ಲಿ ಯಜಮಾನ ತೆಲುಗಿನಲ್ಲಿ ಡಿಯರ್ ಕಾಮ್ರೇಡ್ ಸಿನಿಮಾಗಳಲ್ಲಿ ಮೂಲಕ ಮತ್ತೆ ಮೋಡಿ ಮಾಡಿದ್ದರು. ಇದರ ಬೆನ್ನಲ್ಲೇ ಪ್ರಿನ್ಸ್ ಮಹೇಶ್ ಬಾಬು ಜೊತೆ ಸರಿಲೇರು ನಿಕೆವ್ವರು ಮತ್ತು ನಿತಿನ್ ಅವರೊಂದಿಗೆ ಭೀಷ್ಮ ಚಿತ್ರದಲ್ಲಿ ಕಾಣಿಸಿಕೊಳ್ಳುವ ಮೂಲಕ ಟಾಪ್ ಹಿರೋಯಿನ್ ಪಟ್ಟಕ್ಕೇರಿದ್ದರು. ಸಾಮಾಜಿಕ ಜಾಲತಾಣಗಳಲ್ಲಿ ಬಹಳ ಸಕ್ರಿಯರಾಗಿರುವ ಈ ನಟಿ, ತಮ್ಮ ಹೊಸ ಫೋಟೋಗಳು ಮತ್ತು ವಿಡಿಯೋ ಗಳನ್ನು ಹಂಚಿಕೊಂಡು, ಅಭಿಮಾನಿಗಳು ಕೇಳುವ ಪ್ರಶ್ನೆಗೆ ಉತ್ತರಿಸುವ ಮೂಲಕ ಅಭಿಮಾನಿಗಳ ಜೊತೆ ಒಳ್ಳೆಯ ಫ್ರೆಂಡ್ಶಿಪ್ ಇಟ್ಟುಕೊಂಡಿದ್ದಾರೆ. ಇನ್ಸ್ಟಾಗ್ರಾಮ್ ನಲ್ಲಿ ಸಾಕಷ್ಟು ಪೋಸ್ಟ್ ಮಾಡುವ ರಶ್ಮಿಕಾ ಇದೀಗ, ಒಂದು ವಿಡಿಯೋ ಅಪ್ಲೋಡ್ ಮಾಡಿದ್ದಾರೆ. ವಿಡಿಯೋದಲ್ಲಿ ಈ ಹಿಂದೆ ಅವರು ಇಟಲಿಗೆ ಭೇಟಿ ನೀಡಿದ್ದ ಕ್ಷಣಗಳ ನೆನಪುಗಳಿವೆ. ಈ ವಿಡಿಯೋ ಪೋಸ್ಟ್ ಮಾಡಿ, ಬನ್ನಿ ನಿಮ್ಮೆಲ್ಲರನ್ನು ನಾನು ವಸ್ತುತಃ ಇಟಲಿಗೆ ಕರೆದುಕೊಂಡು ಹೋಗುತ್ತೇನೆ... ನಿಮ್ಮೆಲ್ಲರಿಗೂ ಇದು ಬೇಕು ಎಂದು ನನಗೆ ಗೊತ್ತು.. ಎಂದು ಕ್ಯಾಪ್ಶನ್ ನೀಡಿದ್ದಾರೆ ರಶ್ಮಿಕಾ..